ai4bharat/Pralekha huggingface dataset:
পরমাণুশক্তিদপ্তর
একাদশ আণবিক শক্তি সম্মেলন উদ্বোধন করলেন ডঃ জিতেন্দ্র সিং
নয়াদিল্লি, ১৮ অক্টোবর, ২০১৯
কেন্দ্রীয় আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং বলেছেন, হোমি ভাবার পরিকল্পনার রূপায়ণে ভারত সক্ষম হয়েছে। শান্তিপূর্ণ উদ্দেশে ভারতের পারমাণবিক শক্তিকে ব্যবহারের কথা বলেছিলেন তিনি। হোমি ভাবার পরিকল্পনা অনুসারে কেন্দ্রীয় সরকার বিভিন্ন সামাজিক ক্ষেত্রে আণবিক শক্তির প্রয়োগে বৈচিত্র্যকরণ ঘটিয়েছে। ডঃ সিং আজ এখানে একাদশ আণবিক শক্তি সম্মেলনের উদ্বোধন করে ভাষণ দিচ্ছিলেন।
তিনি আরও বলেন, দেশে বৈজ্ঞানিক দৃষ্টিভঙ্গীর প্রসারে সরকার একাধিক পদক্ষেপ গ্রহণ করেছে। আণবিক শক্তি ও মহাকাশ দপ্তরের পক্ষ থেকেও বিভিন্ন উদ্যোগ গ্রহণ করা হয়েছে। তিনি আরও বলেন, আগে দক্ষিণ ভারতেই আণবিক শক্তি উৎপাদন কেন্দ্রগুলি সীমাবদ্ধ ছিল। তবে, এখন হরিয়ানার গোরখপুরে পারমাণবিক উৎপাদন কেন্দ্র গড়ে তোলার কাজ চলছে। আণবিক শক্তির প্রয়োগ সম্পর্কে পড়ুয়া ও সাধারণ মানুষকে সচেতন করে তুলতে নতুন দিল্লির প্রগতি ময়দানে ‘হল অফ নিউক্লিয়ার এনার্জি’ স্থাপন করা হয়েছে। মহাকাশ দপ্তরের জন্য একই ধরনের একটি হল নির্মাণের পরিকল্পনা নেওয়া হয়েছে। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে বিগত পাঁচ বছরে পারমাণবিক ক্ষেত্রে একাধিক সাফল্য অর্জিত হয়েছে বলে জানিয়ে ডঃ সিং আণবিক শক্তি ক্ষেত্রে যৌথ উদ্যোগ গড়ে তোলা এবং বাজেট বরাদ্দ বৃদ্ধির কথা উল্লেখ করেন। তিনি চিকিৎসা, বিশেষ করে ক্যান্সারের চিকিৎসায় আণবিক শক্তি ব্যবহারের কথা বলেন। ক্যান্সারের চিকিৎসার খরচ নগদ বিহীন করে তুলতে সরকার মুম্বাইয়ের টাটা মেমোরিয়াল সেন্টার ফর ক্যান্সার প্রতিষ্ঠানের সঙ্গে কাজ করছে। পারমাণবিক শক্তি ব্যবহারের সঙ্গে জনমানসে যে অবাস্তব ধারনা রয়েছে, তা দূর করার প্রয়োজনীয়তার ওপরও তিনি জোর দেন। আণবিক শক্তিকে ভারতের ক্রমবর্ধমান শক্তি চাহিদা মেটানোর উৎস হিসাবে বর্ণনা করে ডঃ সিং বলেন, আণবিক শক্তি দৈনন্দিন জীবনযাপনের মানোন্নয়নে গুরুত্বপূর্ণ হাতিয়ার হয়ে উঠতে পারে।
২
অনুষ্ঠানে আণবিক শক্তি দপ্তরের সচিব তথা আণবিক শক্তিন কমিশনের চেয়ারম্যান ডঃ কে এন ব্যাস, কমিশনের প্রাক্তন চেয়ারম্যান ডঃ অনীল কাকোদকর, কমিশনের সদস্য ডঃ আর বি গ্রোভার, হোমি ভাবা জাতীয় প্রতিষ্ঠানের চ্যান্সেলর ডঃ সুকুমার ব্যানার্জি প্রমুখ উপস্থিত ছিলেন। সম্মেলনে তিনটি টেকনিক্যাল সেশনের আয়োজন করা হয়। বক্তারা শক্তির ক্রমবর্ধমান চাহিদা মেটাতে পারমাণবিক শক্তির উৎপাদন বৃদ্ধি, উৎপাদক শিল্পের সামনে সুযোগ-সুবিধা ও চ্যালেঞ্জ, স্বাস্থ্য পরিষেবা ও পৌর বর্জ্য পরিচালনা ক্ষেত্রে আণবিক শক্তির ব্যবহার প্রভৃতি বিষয় নিয়ে আলোচনা করেন।
CG/BD/SB
(Visitor Counter : 84
রাষ্ট্রপতিরসচিবালয়
শ্রী কে আর নারায়নণের জন্মজয়ন্তীতে রাষ্ট্রপতির শ্রদ্ধার্ঘ্য
নয়াদিল্লি, ২৮ অক্টোবর, ২০১৯
রাষ্ট্রপতি শ্রী রামনাথ কোবিন্দ ২৭শে অক্টোবর রাষ্ট্রপতি ভবণে প্রাক্তন রাষ্ট্রপতি শ্রী কে আর নারায়নণকে তাঁর জন্মজয়ন্তীতে শ্রদ্ধা জানান।
শ্রী কোবিন্দ ছাড়াও রাষ্ট্রপতি ভবণের আধিকারিক ও কর্মীরা এবং শ্রী নারায়নণের পরিবারের সদস্যরা তাঁর প্রতিকৃতিতে পুষ্পার্ঘ্য নিবেদন করেন।
CG/CB/NS
(Visitor Counter : 43
প্রধানমন্ত্রীরদপ্তর
দিল্লীর বিভিন্ন জায়গায় বর্তমান পরিস্হিতি পর্যালোচনা প্রধানমন্ত্রীর শান্তি ও সৌভ্রাতৃত্ব বজায় রাখার আহ্বান
নয়াদিল্লী, ২৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী দিল্লীর বিভিন্ন জায়গায় বর্তমান পরিস্হিতি পর্যালোচনা করেছেন। প্রধানমন্ত্রী জানিয়েছেন, ‘দিল্লীর বিভিন্ন জায়গার বর্তমান পরিস্হিতি খতিয়ে দেখা হয়েছে। পুলিশ ও অন্যান্য সংস্হাগুলি সেখানে শান্তি ও স্বাভাবিক পরিস্হিতি সুনিশ্চিত করতে কাজ করে চলেছেন।’
প্রধানমন্ত্রী বলেন, ‘শান্তি ও সম্প্রীতি আমাদের নৈতিকতার মূল আদর্শ। আমি দিল্লীর ভাই-বোনেদের সর্বদাই শান্তি ও সৌভ্রাতৃত্ব বজায় রাখার আহ্বান জানাই। যত দ্রুত সম্ভব শান্ত ও স্বাভাবিক পরিবেশ ফিরিয়ে আনা অত্যন্ত জরুরি।’
CG/BD/NS
(Visitor Counter : 65
প্রধানমন্ত্রীরদপ্তর
প্রধানমন্ত্রী জনগণকে নবরাত্রির শুভেচ্ছা জানিয়েছেন
নতুন দিল্লি, ২ এপ্রিল, ২০২২
প্রধানমন্ত্রী শ্রী নরেন্দ্র মোদী নবরাত্রি উপলক্ষে জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন
"সকল দেশবাসীকে নবরাত্রির শুভেচ্ছা।
শক্তির পুজোর এই উৎসব সবার জীবনে নতুন শক্তির সঞ্চার করুক।"
CG/SS
(
প্রতিরক্ষামন্ত্রক
কেন্দ্রীয় মন্ত্রিসভা আকাশ ক্ষেপনাস্ত্র ব্যবস্থার রপ্তানী অনুমোদন করেছে এবং রপ্তানী সংক্রান্ত প্রস্তাব দ্রুত অনুমোদনের জন্য একটি কমিটি গঠন করেছে
নতুনদিল্লী, ৩০ ডিসেম্বর, ২০২০
আত্মনির্ভর ভারত অভিযানে দেশ বিভিন্ন ধরণের প্রতিরক্ষা সরঞ্জাম এবং ক্ষেপনাস্ত্র তৈরির ক্ষমতা অর্জন করছে। দেশের গুরুত্বপূর্ণ ক্ষেপনাস্ত্র আকাশের ৯৬ শতাংশ উপাদানই দেশে তৈরি।
ভূমি থেকে আকাশে উৎক্ষেপিত ২৫ কিলোমিটার পাল্লার আকাশ ক্ষেপনাস্ত্রটি ২০১৪ সালে ভারতীয় বিমান বাহিনীতে এবং ২০১৫ সালে ভারতীয় সেনাবাহিনীতে অন্তর্ভুক্ত হয়েছে।
সেনাবাহিনীতে অন্তর্ভুক্ত হওয়ার পর আন্তর্জাতিক, প্রতিরক্ষা সংক্রান্ত এবং বিমান বাহিনীর প্রদর্শনীগুলিতে এই ক্ষেপনাস্ত্রের প্রদর্শন হয়েছে। বিভিন্ন বন্ধু রাষ্ট্র এর বিষয়ে উৎসাহ দেখিয়েছে। কেন্দ্রীয় মন্ত্রিসভা বিভিন্ন রাষ্ট্রের আরএফআই/আরএফপি-তে অংশগ্রহণের জন্য ভারতীয় সংস্থাগুলিকে অনুমোদন দিয়েছে।
বর্তমানে ভারতীয় প্রতিরক্ষা সরঞ্জামের বিভিন্ন যন্ত্রাংশ বিদেশে রপ্তানী হয়। তবে বৃহদাকারে সামরিক সরঞ্জাম খুব কমই রপ্তানী হয়ে থাকে। মন্ত্রিসভার এই উদ্যোগের ফলে প্রতিরক্ষা সরঞ্জামের মানোন্নয়নে এবং সেগুলির আন্তর্জাতিক বাজারের প্রতিযোগিতায় অংশ নিতে সুবিধা হবে।
ভারতীয় সশস্ত্র বাহিনীতে আকাশের যে সংস্করণটি ব্যবহার হয় তার থেকে যেটি রপ্তানী করা হবে সেটি একটু আলাদা।
আকাশ ছাড়াও দেশে তৈরি উপকূল অঞ্চলের নজরদারি ব্যবস্থা, রাডার এবং বিমান বাহিনীর বিভিন্ন নজরদারির সরঞ্জামের বিষয়ে নানা দেশ উৎসাহ দেখাচ্ছে। এই ধরণের সরঞ্জামের রপ্তানী ক্ষেত্রে দ্রুত অনুমোদন দেওয়ার জন্য একটি কমিটি তৈরি করা হয়েছে। প্রতিরক্ষা মন্ত্রী, বিদেশ মন্ত্রী এবং জাতীয় নিরাপত্তা উপদেষ্টা এই কমিটির সদস্য।
বিভিন্ন দেশে ভারতে তৈরি বৃহৎ প্রতিরক্ষা সরঞ্জাম রপ্তানীর বিষয়ে এই কমিটি অনুমোদন দেবে। এছাড়াও বিভিন্ন সরকারের মধ্যে যোগাযোগকে কাজে লাগানোর বিষয়ে সংশ্লিষ্ট কমিটি সাহায্য করবে।
দেশের অর্থনীতি ৫ লক্ষ কোটি মার্কিন ডলারের সমতুল অর্থনীতিতে পরিণত করতে ভারত সরকার উচ্চমানের প্রতিরক্ষা সরঞ্জাম রপ্তানীর বিষয়ে গুরুত্ব দিচ্ছে। এছাড়াও বন্ধু রাষ্ট্রগুলির সঙ্গে কৌশলগত সম্পর্ক উন্নয়নেও সরকার উৎসাহি।
প্রধানমন্ত্রীরদপ্তর
উত্তরাখন্ডের প্রাক্তন অধ্যক্ষ শ্রী হরবংশ কাপুরের প্রয়াণে প্রধানমন্ত্রীর শোক প্রকাশ
নতুনদিল্লি, ১৩ই ডিসেম্বর, ২০২১
প্রধানমন্ত্রী শ্রী নরেন্দ্র মোদী উত্তরাখন্ড বিধানসভার প্রাক্তন অধ্যক্ষ শ্রী হরবংশ কাপুরজির প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“ আমাদের দলের প্রবীণ সহকর্মী উত্তরাখন্ডের শ্রী হরবংশ কাপুরজির প্রয়াণে আমি শোকাহত। দীর্ঘদিনের বিধায়ক ও প্রশাসক এই মানুষটির জনসেবা ও সমাজ কল্যাণমূলক কাজের জন্য সকলে তাঁকে মনে রাখবেন। তাঁর পরিবারের সদস্য ও সমর্থকদের সমবেদনা জানাই। ওঁ শান্তি।“
CG/CB/SFS/
(
অর্থমন্ত্রক
কেন্দ্রীয় মন্ত্রিসভা ভারত এবং সেন্ট ভিনসেন্ট এন্ড দি গ্রেনাডাইনস-এর মধ্যে তথ্য বিনিময় এবং শুল্ক সংগ্রহের বিষয়ে সহায়তা প্রদানের জন্য চুক্তির অনুমোদন দিয়েছে
নতুন দিল্লি, ২৩ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্য আজ কেন্দ্রীয় মন্ত্রিসভা ভারত এবং সেন্ট ভিনসেন্ট এন্ড দি গ্রেনাডাইনস-এর মধ্যে তথ্য বিনিময় এবং শুল্ক সংগ্রহের বিষয়ে সহায়তা প্রদানের জন্য চুক্তির অনুমোদন দিয়েছে।
এই চুক্তির বিস্তারিত হচ্ছে-
১) এটি ভারত এবং সেন্ট ভিনসেন্ট অ্যান্ড দ্য গ্রেনাডাইনস দেশের মধ্যে একটি নয়া চুক্তি। এরকম চুক্তি দু'দেশের মধ্যে ইতিপূর্বে হয়নি।
২) এই চুক্তি অনুযায়ী দু'দেশের মধ্যে তথ্যের আদান প্রদান এবং শুল্ক আদায় সংক্রান্ত বিষয়ে সহায়তা প্রদান করা হবে।
৩) চুক্তিতে বিদেশে কর সংক্রান্ত অনুসন্ধানের সংস্থান রয়েছে। এর ফলে একটি দেশ অন্য দেশের প্রতিনিধিদের তার অঞ্চলে প্রবেশ করতে দিতে পারবে এবং ব্যক্তিবিশেষের সাক্ষাৎকার নিতে পারবে। এমনকি কর সংক্রান্ত বিষয়ে তথ্য সংগ্রহ করতে পারবে।
প্রভাব- ভারতীয় প্রজাতন্ত্র ও সেন্ট ভিনসেন্ট অ্যান্ড দ্যা গ্রেনাডাইনসের মধ্যে এই চুক্তি আইন এবং মালিকানা সম্পর্কিত তথ্যাদি বিনিময় করতে পারবে। ব্যাংক এবং অন্যান্য আর্থিক সংস্থা গুলি থেকে পাওয়া তথ্যও বিনিময় করা যাবে। এই চুক্তি দু'দেশের মধ্যে শুল্ক আদায়ের ক্ষেত্রে সহায়তা প্রদান করবে। ফলে শুল্ক ফাঁকি রোধ করা সম্ভব হবে এবং কালো টাকা জমানো রোধ করা যাবে।
পটভূমি- অতীতে সেন্ট ভিনসেন্ট ও গ্রেনাডাইনসের সঙ্গে এই জাতীয় কোন চুক্তি সম্পাদিত হয় নি। যদিও ভারত দীর্ঘদিন থেকেই এই চুক্তি নিয়ে আলোচনা করে আসছে। অবশেষে সেই দেশ এই চুক্তি সম্পাদনের সম্মত হয়েছে যা উভয় দেশের মধ্যে বকেয়া শুল্ক আদায়ের ক্ষেত্রে তথ্য বিনিময় ও সহায়তার মাধ্যমে সহযোগিতা বাড়িয়ে তুলবে।
CG/SB
(Visitor Counter : 160
প্রধানমন্ত্রীরদপ্তর
প্রধানমন্ত্রী ১৫ই এপ্রিল ভুজের কে কে প্যাটেল সুপার স্পেশালিটি হাসপাতাল জাতির উদ্দেশে উৎসর্গ করবেন
নতুন দিল্লি,১৩ এপ্রিল, ২০২২
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে বেলা ১১টায় গুজরাটের ভুজে কে কে প্যাটেল সুপার স্পেশালিটি হাসপাতাল জাতির উদ্দেশে উৎসর্গ করবেন। হাসপাতালটি ভুজের শ্রী কচ্ছি লেভা প্যাটেল সমাজ নির্মাণ করেছে।
এটি কচ্ছের প্রথম দাতব্য সুপার স্পেশালিটি হাসপাতাল। এখানে ২০০টি শয্যা রয়েছে। ইন্টারভেনশনাল কার্ডিওলজি , কার্ডিওথোরাসিক সার্জারি, রেডিয়েশন অনকোলজি, মেডিকেল অনকোলজি, সার্জিক্যাল অনকোলজি, নেফ্রোলজি, ইউরোলজি, নিউক্লিয়ার মেডিসিন, নিউরো সার্জারি, জয়েন্ট রিপ্লেসমেন্ট এবং অন্যান্য সহায়ক পরিষেবা যেমন ল্যাবরেটরি, রেডিওলজি ইত্যাদি পাওয়া যাবে। এই হাসপাতাল এলাকার মানুষের কাছে সুপার স্পেশালিটি চিকিৎসা পরিষেবাগুলিকে সহজেই পৌঁছে দেবে।
CG/SS
(
প্রধানমন্ত্রীরদপ্তর
বালি-তে অনুষ্ঠিত জি-২০ শীর্ষ সম্মেলনের সমাপ্তি পর্বে প্রধানমন্ত্রী শ্রী নরেন্দ্র মোদীর ভাষণ
নয়াদিল্লি, ১৬ নভেম্বর, ২০২২
মাননীয় বিশিষ্টজন,
বন্ধুগণ,
আমার মিত্রসম প্রেসিডেন্ট জোকোউই-কে আমি আরও একবার অভিনন্দন জানাই। এই কঠিন পরিস্থিতিতেও তিনি জি-২০ সম্মেলনে দক্ষতার সঙ্গেই নেতৃত্ব দিয়েছেন। বালি ঘোষণাকে গ্রহণ করার জন্য জি-২০ গোষ্ঠীভুক্ত দেশগুলিকেও আমি অভিনন্দন জানাই। জি-২০-র সভাপতিত্বকালে ইন্দোনেশিয়ার প্রশংসনীয় এই উদ্যোগকে আরও এগিয়ে নিয়ে যাওয়ার লক্ষ্যে ভারত সর্বতোভাবে চেষ্টা করে যাবে। বালি-র এই পবিত্র দ্বীপভূমিতে জি-২০-র সভাপতিত্বের দায়িত্বভার গ্রহণের মতো ঘটনা ভারতের পক্ষে এক শুভ সমাপতন বলেই আমি মনে করি।
মাননীয় বিশিষ্টজন,
ভারত জি-২০-র দায়িত্বভার গ্রহণ করছে এমন একটি সময়ে যখন সমগ্র বিশ্ব নানা ধরনের ভূ-রাজনৈতিক সঙ্কট, অর্থনৈতিক মন্দা, খাদ্য ও জ্বালানির ক্রমবর্ধমান মূল্য পরিস্থিতি এবং অতিমারীর দীর্ঘস্থায়ী কুফলের মোকাবিলায় হিমসিম খেয়ে চলেছে। এই পরিস্থিতিতে বিশ্বের দেশগুলি অনেক আশা নিয়েই তাকিয়ে রয়েছে জি-২০-র দিকে। আমি আজ আপনাদের সকলকে এই মর্মে আশ্বাস দিতে চাই যে ভারতের জি-২০-র সভাপতিত্বকাল হয়ে উঠবে অন্তর্ভুক্তিমূলক, উচ্চাকাঙ্ক্ষী, সুনির্দিষ্ট দৃষ্টিভঙ্গি এবং কর্মসূচি-ভিত্তিক এক বিশেষ সময়কাল।
মাননীয় বিশিষ্টজন,
জি-২০-তে যাতে নতুন নতুন চিন্তাভাবনা ও দৃষ্টিভঙ্গি গড়ে তোলা যায় এবং সমবেত প্রচেষ্টাকে দ্রুততার সঙ্গে বাস্তবায়িত করা যায়, সেই লক্ষ্যে পরবর্তী এক বছর ধরে আমরা চেষ্টা চালিয়ে যাব। প্রাকৃতিক সম্পদের ওপর অধিকার কায়েম করার প্রবণতা বর্তমানে দ্বিধা-দ্বন্দ্ব ও সংঘর্ষের একটি বিশেষ কারণ। পরিবেশ কলুষিত হওয়ারও এটি একটি মূল কারণ। তাই, পৃথিবী নামক গ্রহটির ভবিষ্যৎকে নিরাপদ করে তুলতে অছি ব্যবস্থা গড়ে তোলাই হল একটি সমাধানের রাস্তা। এই লক্ষ্যে ‘এলআইএফই’ বা লাইফস্টাইল ফর এনভায়রনমেন্ট অর্থাৎ, পরিবেশের স্বার্থে জীবনশৈলী গড়ে তোলার অভিযান এই প্রচেষ্টায় এক বড় ধরনের সার্থকতা এনে দিতে পারে। নিরন্তর জীবনশৈলীকে এক গণ-আন্দোলন রূপে গড়ে তোলাই হল এর মূল উদ্দেশ্য।
মাননীয় বিশিষ্টজন,
উন্নয়নের সুফলকে সার্বজনীন তথা অন্তর্ভুক্তিমূলক করে তোলা আজকের দিনে বিশেষ প্রয়োজন। তাই, উন্নয়নের সুফলকে সংহতি ও সহানুভূতির বাতাবরণের মধ্য দিয়ে সকল মানুষের কাছে পৌঁছে দেওয়ার কাজে আমাদের সামিল হতে হবে। আরও মনে রাখতে হবে যে নারীদের অংশগ্রহণ ছাড়া বিশ্বের উন্নয়ন সম্ভব নয়। তাই, আমাদের জি-২০ কর্মসূচিতেও মহিলা পরিচালিত উন্নয়নকে অগ্রাধিকার দিয়ে যেতে হবে। শান্তি ও নিরাপত্তা ছাড়া আমাদের ভবিষ্যৎ প্রজন্মগুলি অর্থনৈতিক অগ্রগতি বা প্রযুক্তিগত উদ্ভাবনের সুযোগ গ্রহণ করতে অপারগ। তাই, শান্তি ও সম্প্রীতির পক্ষে এক সুস্পষ্ট বার্তা পৌঁছে দিতে হবে জি-২০-র পক্ষ থেকে। ভারতের জি-২০-র সভাপতিত্বের যে থিমটি তৈরি করা হয়েছে তার মূল বক্তব্যকে ‘অভিন্ন পৃথিবী, অভিন্ন পরিবার, অভিন্ন ভবিষ্যৎ’ – এই বার্তার মধ্য দিয়েই সম্পূর্ণভাবে ফুটিয়ে তোলা হয়েছে।
মাননীয় বিশিষ্টজন,
ভারতের জি-২০-র সভাপতিত্বের দায়িত্বভার গ্রহণ প্রতিটি ভারতীয়র কাছে এক বিশেষ গর্বের বিষয়। দেশের বিভিন্ন রাজ্য ও শহরে জি-২০-র বৈঠকগুলির আমরা আয়োজন করব। ভারতের বিস্ময়কর বৈচিত্র্য, অন্তর্ভুক্তিমূলক চেতনার ঐতিহ্য এবং সাংস্কৃতিক সমৃদ্ধির পূর্ণ অভিজ্ঞতা সঞ্চয় করে নিয়ে যাবেন আমাদের অতিথিবৃন্দ। গণতন্ত্রের জননী বলে খ্যাত আমাদের দেশে, অর্থাৎ ভারতে এই অভিনব উদযাপনে আপনারা সকলেই উপস্থিত থাকবেন বলে আমি আশা করি। আমরা সকলে মিলে জি-২০-কে বিশ্বে এক পরিবর্তনের অনুঘটক রূপে তুলে ধরতে পারব বলে মনে করি।
আপনাদের সকলকে অসংখ্য ধন্যবাদ!
প্রধানমন্ত্রীর মূল ভাষণটি ছিল হিন্দিতে
PG/SKD/DM/
(
সারওরসায়নমন্ত্রক
দ্যা ফার্টিলাইজার অ্যান্ড কেমিক্যাল্স ত্রিভাঙ্কর লিমিটেড  সমুদ্র পথে জাহাজে ৫৬০ মেট্রিকটন অ্যামোনিয়াম সালফেটের আরও ২০টি কন্টেনার হলদিয়া বন্দরে পাঠাচ্ছে
নয়াদিল্লী, ৫ সেপ্টেম্বর, ২০২০
কেন্দ্রীয় সার ও রসায়ন মন্ত্রকের আওতাধীন রাষ্ট্রায়ত্ত্ব সংস্থা দ্যা ফার্টিলাইজার অ্যান্ড কেমিক্যাল্স ত্রিভাঙ্কর লিমিটেড  সমুদ্রেপথে জাহাজে পণ্য পরিবহনে এক নতুন দৃষ্টান্ত স্থাপন করেছে। দেশের পশ্চিম ও পূর্ব উপকূলের কৃষকদের কাছে যথা সময়ে সার পৌঁছে দিতেই এই উদ্যোগ নেওয়া হয়েছে।
এফএসিটি-কে এক্ষেত্রে কোচিন বন্দর যথাযথ সাহায্য করছে। তারা এই বন্দরের সাহায্যে সমুদ্র পথে জাহাজের মাধ্যমে নির্দিষ্ট গন্তব্যে সার ও রসায়ন সামগ্রী পৌঁছে দিচ্ছে। এর পাশাপাশি রেলপথেও এই একই কর্মকান্ড চলছে। সমুদ্রপথে জাহাজ চলাচলের মাধ্যমে সার পরিবহনের জন্য সরকারের কাছ থেকে যথাযথ ছাড় ও সুযোগ-সুবিধা মিলেছে। এর আগে গত ৩০শে জুলাই ২০টি কন্টেনার বোঝাই অ্যামোনিয়াম সালফেট সমুদ্র পথে জাহাজের মাধ্যমে পশ্চিমবঙ্গের হলদিয়াতে পাঠানো হয়েছিল।
সংস্থাটি এবার ৫৬০ মেট্রিকটন অ্যামোনিয়াম সালফেটের আরও ২০টি কন্টেনার হলদিয়া বন্দরে পাঠাচ্ছে। এরজন্য এফএসিটি-র উদ্যোগ মন্ডল কেন্দ্র থেকে জাহাজে পণ্য বোঝাই করা হয়। শুক্রবার এটি হলদিয়ার উদ্দেশ্যে রওনা হয়েছে। পশ্চিমবঙ্গে এই পণ্যটি বাজারে বিক্রি করে থাকে কেন্দ্রীয় সার ও রসায়ন মন্ত্রকের আওতাধীন রাষ্ট্রায়ত্ত্ব সংস্থা এইচআইএল  লিমিটেড। এটা মনে করা হচ্ছে যে সমুদ্র পথে জাহাজের মাধ্যমে সার পরিবহন শুরু হলে রেল ও সড়ক পথে পণ্য পরিবহনের চাপ কিছুটা কমবে।
(CG/SS /NS
প্রধানমন্ত্রীরদপ্তর
ইন্দোনেশিয়ার ভূমিকম্পে প্রাণহানির খবরে প্রধানমন্ত্রীর শোক প্রকাশ
নয়াদিল্লি, ২২ নভেম্বর, ২০২২
প্রধানমন্ত্রী শ্রী নরেন্দ্র মোদী ইন্দোনেশিয়ার ভূমিকম্পে প্রাণহানির খবরে গভীর শোক প্রকাশ করেছেন। ভূমিকম্পে আহতদের দ্রুত আরোগ্য কামনা করে তিনি বলেছেন, সংকটের এই সময়ে ভারত ইন্দোনেশিয়ার পাশে রয়েছে।
এক ট্যুইট বার্তায় প্রধানমন্ত্রী বলেছেন;
“ইন্দোনেশিয়ার ভূমিকম্পে প্রাণহানি এবং সম্পত্তির ক্ষয়ক্ষতির খবরে আমি মর্মাহত। বিপর্যয়ে ক্ষতিগ্রস্তদের পরিবারবর্গকে সমবেদনা জানাই। আহতদের দ্রুত আরোগ্য কামনা করি। সংকটের এই সময়ে ভারত ইন্দোনেশিয়ার পাশে রয়েছে।”
PG/CB/NS
(
সামাজিকন্যায়ওক্ষমতায়নমন্ত্রক
রাষ্ট্রীয় বয়োশ্রী যোজনা বাস্তবায়নের জন্য দেশের ৩২৬টি জেলা চিহ্নিত
নয়াদিল্লি, ২ জুলাই, ২০১৯
দারিদ্রসীমার নিচে যেসব প্রবীণ নাগরিকরা রয়েছেন, তাঁদের জন্য কেন্দ্রীয় সামাজিক ন্যায় ও ক্ষমতায়ন মন্ত্রক ‘রাষ্ট্রীয় বয়োশ্রী যোজনা’ চালু করেছে। এই যোজনার আওতায় সুবিধাভোগীরা বিভিন্ন যন্ত্রপাতির সাহায্যে তাঁদের বয়সজনিত অক্ষমতা দূর করে স্বাভাবিক জীবনযাপন করতে পারেন। উপভোক্তারা এই প্রকল্পের আওতায় হাঁটার জন্য লাঠি, ক্র্যাচ, ওয়াকার, ট্রাইপড, কানে শোনার যন্ত্র, হুইল চেয়ার, নকল দাঁত এবং চশমা বিনামূল্যে পেয়ে থাকেন। প্রবীণ নাগরিক কল্যাণ তহবিল, ২০১৬ অনুযায়ী, গঠিত তহবিল থেকে এই প্রকল্পে ব্যয় করা হবে। এখনও পর্যন্ত ১২৪ কোটি ১ লক্ষ টাকা রাষ্ট্রীয় বয়োশ্রী যোজনায় বরাদ্দ করা হয়েছে।
রাষ্ট্রীয় বয়োশ্রী যোজনা ২০১৭ সালের পয়লা এপ্রিল অন্ধ্রপ্রদেশের নেল্লোরে চালু করা হয়। বর্তমানে দেশের ৩২৬টি জেলায় এই প্রকল্প বাস্তবায়িত হচ্ছে। মন্ত্রকের অধীন রাষ্ট্রায়ত্ত সংস্থা আর্টিফিশিয়াল লিম্ব ম্যানুফ্যাকচারিং কর্পোরেশন  এই প্রকল্প রূপায়ণের দায়িত্ব পেয়েছে। অ্যালিমকো জেলা প্রশাসনগুলির সঙ্গে একটি চিহ্নিতকরণ শিবিরের আয়োজন করে থাকে যেখানে চিকিৎসক, প্রযুক্তিবিদ সহ অন্যান্য কারিগরি বিশারদরা সুবিধাভোগীদের চিহ্নিত করেন। এরপর, সুবিধাভোগীরা প্রয়োজনীয় সামগ্রী নির্দিষ্ট শিবির থেকে পেয়ে থাকেন। এখনও পর্যন্ত দেশ জুড়ে ৯৬টি এ ধরনের শিবিরের আয়োজন করা হয়েছে যেখান থেকে দারিদ্রসীমার নিচে বসবাসকারী ১ লক্ষ ২২৯জন প্রবীণ নাগরিক ২ লক্ষ ৫৯ হাজার ৯২৪টি যন্ত্রপাতি পেয়েছেন।
লোকসভায় এক প্রশ্নের লিখিত জবাবে কেন্দ্রীয় সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রতনলাল কাটারিয়া এই তথ্য জানিয়েছেন।
CG/CB/DM
(Visitor Counter : 64
রাষ্ট্রপতিরসচিবালয়
আসুন আমরা জম্মু-কাশ্মীরকে পৃথিবীর স্বর্গে পরিণত করি, ভারত মাতৃকার মুকুটে গৌরবময় রত্ন হিসেবে গড়ে তুলি : রাষ্ট্রপতি রামনাথ কোবিন্দ
নতুন দিল্লি, ২০ সেপ্টেম্বর, ২০২০
জম্মু-কাশ্মীরকে জ্ঞান, উদ্যোগ, উদ্ভাবন এবং দক্ষতা বিকাশের কেন্দ্র হিসেবে গড়ে তোলার স্বপ্ন বাস্তবায়ন করা প্রয়োজন বলে জানালেন রাষ্ট্রপতি রামনাথ কোবিন্দ। জম্মু-কাশ্মীরে জাতীয় শিক্ষা নীতি কার্যকর করার বিষয়ে আয়োজিত এক সম্মেলনে একথা জানান তিনি। রাষ্ট্রপতি ভিডিও বার্তার মাধ্যমে সম্মেলনে ভাষণ দেন। উপস্থিত ছিলেন জম্মু-কাশ্মীর বিশ্ববিদ্যালয়ের উপাচার্য, কলেজের অধ্যক্ষ এবং জম্মু-কাশ্মীরের লেফটেন্যান্ট গভর্নর।
রাষ্ট্রপতি বলেন, জাতীয় শিক্ষা নীতি বাস্তবায়নের মাধ্যমে এই স্বর্গকে জ্ঞান, উদ্ভাবন ও শিক্ষার কেন্দ্র বিন্দু হিসেবে গড়ে তোলার জন্য সকলকেই প্রয়াস চালাতে হবে। এপ্রসঙ্গে তিনি জম্মু-কাশ্মীরকে ফের আরও একবার ভারত মাতৃকার মুকুটে গৌরবময় রত্ন এবং পৃথিবীর স্বর্গ হিসেবে গড়ে তোলার আহ্বান জানান। জম্মু-কাশ্মীরের সমৃদ্ধশালী ঐতিহ্য ক্ষেত্রে শিক্ষার পরম্পরা প্রসঙ্গে কথা বলতে গিয়ে রাষ্ট্রপতি জানান, প্রাচীন কাল থেকেই জম্মু ও কাশ্মীর সাহিত্য ও শিক্ষার কেন্দ্রবিন্দু ছিলো। এপ্রসঙ্গে কলহনের রাজতরঙ্গিনী এবং মহাজান বৌদ্ধ ধর্মের উদ্ধৃতিগুলি তুলে ধরেন তিনি।
জাতীয় শিক্ষা নীতির গুরুত্বের কথা উল্লেখ করে রাষ্ট্রপতি বলেন, ভারতে ভৌগলিক ক্ষেত্রে বৈচিত্র্য রয়েছে। তবে, দেশের জনসংখ্যার অধিকাংশ যুবককে পেশাগতভাবে দক্ষ এবং সত্যিকারের শিক্ষিত করে উঠতে পারলে দেশে ইতিবাচক পরিবর্তন আসবে। জম্মু-কাশ্মীরের মানুষ মেধা ও বুদ্ধিমত্তার অধিকারী। এখানকার শিশুদের মধ্যে উদ্ভাবনী চিন্তাভাবনা রয়েছে। তিনি আরও বলেন, শিক্ষা নীতি বাস্তবায়নের ফলে শিক্ষার্থীদের মধ্যে মানসিকতায় পরিবর্তন নিয়ে আসবে।
মান ভিত্তিক শিক্ষার উপর জোর দিয়ে রাষ্ট্রপতি কোবিন্দ বলেন, আমাদের ঐতিহ্য, সমৃদ্ধ সংস্কৃতিকে সংরক্ষণ করার প্রয়োজন রয়েছে। একমাত্র আমাদের মাতৃভাষার মাধ্যমেই এই লক্ষ্য পূরণ করা সম্ভব। তাই নতুন শিক্ষা নীতিতে মাতৃভাষা উপর গুরুত্ব আরোপ করা হয়েছে। তিনি আরও বলেন, বহু মাত্রিক দেশে জাতীয় ঐক্যের লক্ষ্যে কোনো রাজ্য বা কেন্দ্রশাসিত অঞ্চলে কোনো ভাষাকেই জোর করে চাপিয়ে দেওয়া হবে না।
রাষ্ট্রপতি কোবিন্দ শিক্ষা নীতির গ্রহণযোগ্যতা ও গুণগত মান সুনিশ্চিত করণ এবং দক্ষতা বিকাশে সকলকে এগিয়ে আসার আহ্বান জানান। এক্ষেত্রে আত্মনির্ভর ভারতের মূল নীতিগুলির উপর জোর দিয়ে তিনি বলেন, জাতীয় শিক্ষা নীতিতে বৃত্তিমূলক শিক্ষা কর্মসূচীর লক্ষ্য অর্জনে বিশেষ সহায়তা প্রদান করবে।
জম্মু-কাশ্মীরের যুবদের শুভেচ্ছা জানিয়ে রাষ্ট্রপতি বলেন, এই শিক্ষা নীতি আগামী দিনে ওই কেন্দ্রশাসিত অঞ্চলে শান্তি ও সমৃদ্ধি বহন করে নিয়ে আসবে।
(CG/SS/SKD
জাহাজচলাচলমন্ত্রক
কলকাতায় শ্যামাপ্রসাদ মুখার্জি বন্দরের চেয়ারম্যান রেডিও ওভার ইন্টারনেট প্রোটোকল ব্যবস্থার সূচনা করলেন
কলকাতা, ২৬ অক্টোবর, ২০২১
সমুদ্রে দূরবর্তী এলাকায় কার্যকর যোগাযোগ ব্যবস্থা গড়ে তোলার চাহিদা পূরণের লক্ষ্যে শ্যামাপ্রসাদ মুখার্জি বন্দরে একটি আধুনিক রেডিও ওভার ইন্টারনেট প্রোটোকল  ব্যবস্থার সূচনা হয়েছে। বন্দরের চেয়ারম্যান শ্রী বিনীত কুমার এই যোগাযোগ ব্যবস্থার সূচনা করেন সোমবার। অনুষ্ঠানে বন্দরের ডেপুটি চেয়ারম্যান শ্রী সম্রাট রাহি, মেরিন শাখার ডাইরেক্টর শ্রী অমিত কাপুর এবং বন্দর কর্তৃপক্ষের উচ্চপদস্থ আধিকারিকরা উপস্থিত ছিলেন ঐ অনুষ্ঠানে।
কলকাতা বন্দরে ইন্টারনেট প্রোটোকল-ভিত্তিক আধুনিক রেডিও কমিউনিকেশন ব্যবস্থা চালু হওয়ার উদ্যোগকে স্বাগত জানিয়ে বন্দরের চেয়ারম্যান শ্রী কুমার বলেন, দেশের একমাত্র নদী তীর সংলগ্ন বন্দর হওয়া সত্ত্বেও শ্যামাপ্রসাদ মুখার্জি বন্দর গত ১৫২ বছর ধরে দেশের অন্যান্য গুরুত্বপূর্ণ বন্দরগুলির সঙ্গে তার গুরুদায়িত্ব পালন করে চলেছে।
ইন্টারনেট প্রোটোকল-ভিত্তিক এই রেডিও কমিউনিকেশন ব্যবস্থা ভারতের অগ্রণী বন্দরগুলির মধ্যে এই প্রথম কলকাতা বন্দরে চালু করা হল। রেডিও কমিউনিকেশন-ভিত্তিক এই ব্যবস্থার মাধ্যমে সমগ্র হুগলি নদীর এমনকি মোহনা থেকে কলকাতা পর্যন্ত যোগাযোগ রক্ষা করা যাবে। এই যোগাযোগ ব্যবস্থার জন্য কলকাতা, হুগলি পয়েন্ট, হলদিয়া ও সাগরে পাইলট স্টেশন গড়ে তোলা হয়েছে। রেডিও কমিউনিকেশন-ভিত্তিক এই ব্যবস্থার মাধ্যমে বন্দরে আগত সব জাহাজ কলকাতা বন্দরের সঙ্গে যোগাযোগ রক্ষা করতে পারবে। এমনকি, ঝোড়ো ও চরম প্রতিকূল আবহাওয়াতেও বন্দরের সঙ্গে জাহাজের যোগাযোগও অব্যাহত থাকবে।
SSS/BD/DM/
(Visitor Counter : 8
যুবওক্রীড়াবিষয়কমন্ত্রক
স্পোর্টস অথরিটি অফ ইন্ডিয়া ২৫০৯ জন খোলো ইন্ডিয়া অ্যাথলিটের জন্য অন্যান্য খাতে খরচ বাবদ ৭ কোটি ২২ লক্ষ টাকা বরাদ্দ করেছে
নতুন দিল্লি, ২ এপ্রিল, ২০২২
স্পোর্টস অথরিটি অফ ইন্ডিয়া চলতি বছরের জানুয়ারি থেকে মার্চ পর্যন্ত ২১টি ভিন্ন ভিন্ন ক্রীড়ার সঙ্গে যুক্ত ২৫০৯ জন খেলো ইন্ডিয়া অ্যাথলিটের জন্য অন্যান্য খাতে খরচ বাবদ ৭ কোটি ২২ লক্ষ টাকা বরাদ্দ করে।
বার্ষিক খেলো ইন্ডিয়া স্কলারশিপ কর্মসূচি অনুযায়ী স্বীকৃত ক্রীড়া প্রতিষ্ঠানগুলিতে প্রশিক্ষণাধীন প্রত্যেক আবাসিক অ্যাথলিটের জন্য ৬ লক্ষ ২৮ হাজার টাকা আর্থিক সহায়তা মঞ্জুর করা হয়। এরমধ্যে, ১ লক্ষ ২০ হাজার টাকা খেলাধুলো বাদে অন্যান্য খাতে খরচের জন্য দেওয়া হয়েছে।
খেলো ইন্ডিয়ার এই অ্যাথলিটদের যে ১ লক্ষ ২০ হাজার টাকা অন্যান্য খাতে খরচের জন্য দেওয়া হয়, তা সরাসরি সংশ্লিষ্ট অ্যাথলিটের ব্যাঙ্ক অ্যাকাউন্টে জমা পড়ে। বাকি টাকা অ্যাথলিটের প্রশিক্ষণ, খাওয়া-দাওয়া, থাকা ও শিক্ষা খাতে খরচ করা হয়। খেলো ইন্ডিয়া ট্যালেন্ট ডেভলপমেন্ট কর্মসূচি অনুযায়ী তহবিল বরাদ্দ করা হয়ে থাকে।
CG/BD/AS/
(Visitor Counter : 98
কেন্দ্রীয়লোকসেবাআয়োগ
২০২০-র এনডিএ এবং নৌ অ্যাকাডেমি পরীক্ষা -এর চূড়ান্ত ফলাফল প্রকাশ
নতুন দিল্লি, ৭ জুলাই, ২০২১
ন্যাশনাল ডিফেন্স অ্যাকাডেমির ১৪৬-তম পাঠক্রম এবং ভারতীয় নৌ অ্যাকাডেমির ১০৮-তম পাঠক্রমে ভর্তির জন্য গত বছরের ৬-ই সেপ্টেম্বর ইউনিয়ন পাবলিক সার্ভিস কমিশন পরীক্ষা গ্রহণ করে। এই পরীক্ষায় ৪৭৮ জন প্রার্থী উত্তীর্ণ হয়েছিলেন । এর পরে প্রতিরক্ষা মন্ত্রকের সার্ভিস সিলেকশন বোর্ড মেধার ভিত্তিতে প্রার্থীদের সাক্ষাৎকার গ্রহণ করে ।এবার উত্তীর্ণ যোগ্য প্রার্থীদের চূড়ান্ত ফলাফলের তালিকা প্রকাশ করা হয়েছে ।
এই ফলাফল জানা যাবে ইউপিএসসি-র নিম্নলিখিত লিঙ্কে - https://www.upsc.gov.in. ।
আরও কোন তথ্য জানার থাকলে প্রার্থীরা কমিশনের গেট নম্বর 'সি' অথবা যে কোন কাজের দিন সকাল ১০-টা থেকে বিকেল ৫-টার মধ্যে 011-23385271 / 011-23351125 / 011-23098543 – এই টেলিফোন নম্বরে ফোন করে যোগাযোগ করতে পারেন ।
CG/SS/RAB
(Visitor Counter : 126
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে পাঞ্জাব ও হরিয়ানায় ধান / চাল কেনার প্রক্রিয়া শুরু
নয়াদিল্লি, ২৬ সেপ্টেম্বর, ২০২০
২০২০-২১ খরিফ বিপণন মরশুমে সমস্ত রাজ্যে আগামী ১ অক্টোবর থেকে ধান / চাল কেনার প্রক্রিয়া শুরু হবে। ভারতীয় খাদ্য নিগম  ছাড়াও রাজ্যের নির্ধারিত সংস্থাগুলি এই ধান / চাল কেনার প্রক্রিয়া চালাবে। এই কাজ পরিচালনার জন্য সমস্ত রকম প্রস্তুতি সম্পন্ন হয়েছে।
তবে, হরিয়ানা ও পাঞ্জাবের মান্ডিগুলিতে ধান তাড়াতাড়ি এসে পৌঁছনোয় ভারত সরকার উভয় রাজ্যে আজ থেকেই  ধান / চাল কেনার প্রক্রিয়া শুরু করছে। উভয় রাজ্যের কৃষকরা যাতে তাঁদের ফসলের ন্যূনতম সহায়ক মূল্য পান, সেই লক্ষ্যেই এই পদক্ষেপ গ্রহণ করা হয়েছে। হরিয়ানা ও পাঞ্জাব সরকার ধান / চাল ক্রয়ের প্রক্রিয়া সম্পন্ন করার জন্য নির্দেশিকাও জারি করেছে।
CG/SS/DM
(Visitor Counter : 87
ইস্পাতমন্ত্রক
ইস্পাতের ব্যবহার বৃদ্ধির উপায় নিয়ে আলোচনা করতে শ্রী ধর্মেন্দ্র প্রধানের পৌরহিত্য আয়োজিত ওয়েবিনার
নয়াদিল্লী, ৩০ জুন, ২০২০
কেন্দ্রীয় ইস্পাত এবং পেট্রোলিয়াম ও প্রাকৃতিক গ্যাস দপ্তরের মন্ত্রী শ্রী ধর্মেন্দ্র প্রধান আজ ‘ইস্পাত ইরাদা : নির্মাণ ও পরিকাঠামো ক্ষেত্রের ওপর নজরদারির মাধ্যমে ইস্পাত ব্যবহার বৃদ্ধি’ শীর্ষক ওয়েবিনারে পৌরহিত্য করেন। এই ওয়েবিনারে উপস্থিত ছিলেন কেন্দ্রীয় ইস্পাত প্রতিমন্ত্রী ফগ্নন সিং কুলস্তে, মন্ত্রকের সচিব, শীর্ষ আধিকারিক এবং এই ক্ষেত্রের সঙ্গে যু্ক্ত একাধিক শিল্প প্রতিনিধি, শিক্ষাবিদ, গবেষক ও বিশেষজ্ঞ।
অনুষ্ঠানের ভাষণে শ্রী ধর্মেন্দ্র প্রধান বলেন, দেশের আর্থিক উন্নয়নে ইস্পাত ক্ষেত্র গুরুত্বপূর্ণ ভূমিকা পালন করে থাকে। তিনি বলেন, ভারত বিশ্বের বৃহত্তম ইস্পাত উৎপাদক দেশে পরিণত হয়েছে এবং গুণমান সম্পন্ন পণ্য তৈরিতে সক্ষ্যম হয়েছে। তবে দেশে ইস্পাত ক্ষেত্রে ব্যয় যথেষ্ট বেশি, যা সম্ভাবনার বিরুপ প্রতিক্রিয়া তৈরি করতে পারে।
‘ইস্পাত ইরাদা’ প্রসঙ্গে কেন্দ্রীয় মন্ত্রী বলেন, ইস্পাত কেবল শুধু একটি উপাদানই নয়, দেশের সম্পদও। তিনি বলেন, অর্থনীতিকে আরও শক্তিশালী করতে দরিদ্রদের অবস্থার উন্নতি ঘটাতে, কর্মসংস্থানের সুযোগ তৈরিতে সরকার প্রতিশ্রুতিবদ্ধ। দেশে যথাযথ ইস্পাতের ব্যবহারের বিষয়ে প্রচারের লক্ষ্য নেওয়া হয়েছে। পরিবেশ বান্ধব, সহজে ব্যবহারযোগ্য, সাশ্রয়ী মূল্যে ইস্পাতের ব্যবহারকে তুলে ধরতে বিশেষ উদ্যোগ নেওয়া হয়েছে। শ্রী প্রধান বলেন, ইস্পাত ক্ষেত্রে খরচের যে সমস্যাটি রয়েছে তা দূর করে আমাদের এই সুযোগটির সদ্ব্যবহার করতে হবে। ইস্পাত মন্ত্রক ইতিমধ্যেই ইস্পাত ব্যবহার সম্পর্কে বিভিন্ন বিভাগ ও রাজ্যসরকার এবং অন্যান্য সকল সংশ্লিষ্ট কর্তৃপক্ষের সঙ্গে আলোচনা চালিয়েছে। নির্মাণ ক্ষেত্র ইস্পাতের ব্যবহার আরও নিবিড় করে তুলতে ‘মেক ইন স্টিল’ গঠনের আহ্বান জানিয়েছেন তিনি । রেলপথ, রাস্তাঘাট, বিমান চলাচল এবং জ্বালানী ক্ষেত্রে ভবিষ্যতের পরিকাঠামো নির্মাণে ভারত বড় বিনিয়োগ করছে। এতে ইস্পাতের ব্যবহার আরও বাড়বে। তিনি বলেছেন, এ বিষয়ে একটি কার্যকরী কমিটি গঠন করা হয়েছে। নিয়মিত ইস্পাতের ব্যবহার বৃদ্ধির বিষয়ে গৃহীত পদক্ষেপগুলির বিষয়ে এই কমিটি পর্যবেক্ষণ করবে। অনুষ্ঠানে কেন্দ্রীয় প্রতিমন্ত্রী শ্রী কুলস্তে গ্রামীণ অঞ্চলে ইস্পাতের ব্যবহার বৃদ্ধির বিষয়ে বিস্তারিতভাবে আলোচনা করেন।
(CG/SS/NS
প্রধানমন্ত্রীরদপ্তর
পর্তুগালের প্রধানমন্ত্রী আন্তোনিও কোস্টার পুনর্নির্বাচনে প্রধানমন্ত্রীর অভিনন্দন
নতুনদিল্লি, ৩১শে জানুয়ারি, ২০২২
প্রধানমন্ত্রী শ্রী নরেন্দ্র মোদী পর্তুগালের সংসদ নির্বাচনে সেদেশের প্রধানমন্ত্রী মিঃ আন্তোনিয় কোস্টার প্রশ্নাতীত সাফল্যে তাঁকে অভিনন্দন জানিয়েছেন। তিনি আশা করেন, পর্তুগালের সঙ্গে দীর্ঘদিনের উষ্ণ সম্পর্ক আরো দৃঢ় হবে।
প্রধানমন্ত্রী এক ট্যুইট বার্তায় বলেছেন, “আমার বন্ধু @antoniocostapm, পর্তুগালের সংসদ নির্বাচনে প্রশ্নাতীত সাফল্যে আপনাকে অভিনন্দন জানাই। আশা করি, পর্তুগালের সঙ্গে দীর্ঘদিনের উষ্ণ সম্পর্ক আরো দৃঢ় হবে।“
CG/CB/SFS
(